-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

สำหรับรายได้ของบริษัทและบริษัทย่อยในปี 2553
รายได้ส่วนใหญ่เกือบทั้งหมดมาจากธุรกิจเฟอร์นิเจอร์
โดยอธิบายลักษณะการประกอบธุรกิจเฟอร์นิเจอร์แต่ละประเภทได้ดังต่อไปนี้

ธุรกิจเฟอร์นิเจอร์

ลักษณะของผลิตภัณฑ์ ผลิตภัณฑ์หลักภายใต้การดำเนินธุรกิจของบริษัท แบ่งออกเป็น 7 กลุ่ม ดังนี้

ผลิตภัณฑ์เฟอร์นิเจอร์สำนักงาน

- ภายใต้เครื่องหมายการค้า “Modernform Workplace” ประกอบด้วยโต๊ะทำงาน ชั้นวางของ
ตู้เอกสาร เก้าอี้ทำงาน ฉากกั้นแบ่งสัดส่วนเนื้อที่สำนักงาน โต๊ะประชุม โต๊ะรับแขก
และชุดเก้าอี้โซฟารับแขกในสำนักงาน กลุ่มลูกค้า Modernform Workplace ส่วนหนึ่งเป็น
สถาปนิก ผู้รับเหมาโครงการ ผู้ออกแบบตกแต่ง และเจ้าของโครงการ กลุ่มราชการ
และรัฐวิสาหกิจ กลุ่มโรงพยาบาล และสถานศึกษาซึ่งเป็นกลุ่มลูกค้าใหญ่
มีงบประมาณในการจัดซื้อครุภัณฑ์จำนวนมาก อีกส่วนหนึ่งเป็นผู้ใช้สินค้าเองหรือ end-user
หรือเจ้าของธุรกิจในระดับกลางถึงเล็กซึ่งต้องการสินค้ามีคุณภาพและการบริการที่ดี
ซึ่งมียอดการสั่งซื้อสินค้าจำนวนไม่มาก โดยซื้อจากโชว์รูมของบริษัทโดยตรง

- ผลิตภัณฑ์เฟอร์นิเจอร์สำนักงาน “ideacoustic by CYLENCE I MODERNFORM”
ผลิตภัณฑ์สำนักงาน ที่มีคุณสมบัติดูดซับเสียงสะท้อน
ซึ่งเกิดจากความร่วมมือกับสยามไฟเบอร์กลาสในธุรกิจเอสซีจีผลิตภัณฑ์ก่อสร้าง
โดยการนำฉนวนใยแก้ดูดซับเสียง มาออกแบบเป็นฟอร์นิเจอร์สำนักงานที่มีดีไซน์
ลงตัวทั้งในด้านความสวยงาม และการใช้สอย สามารถนำไปใช้ในบริเวณต่างๆ
ในสำนักงานได้อย่างหลากหลาย โดยเริ่มวางจำหน่ายปลายปี 2553

 ผลิตภัณฑ์เฟอร์นิเจอร์บ้าน 

- ภายใต้เครื่องหมายการค้า “Modernform Exclusive Living” และ “Casabella by
Modernform” เฟอร์นิเจอร์ภายในบ้านระดับพรีเมี่ยม ที่เน้นความหรูหรา มีรสนิยมและความทันสมัย
ประกอบด้วย ชุดเตียงนอน ตู้เสื้อผ้า โต๊ะเครื่องแป้ง ตู้โชว์ ไซด์บอร์ด ตลอดจนชุดโซฟารับแขก
เก้าอี้พักผ่อนแบบต่างๆ และชุดโต๊ะรับประทานอาหารพร้อมเก้าอี้

-   ผลิตภัณฑ์เฟอร์นิเจอร์บ้าน “Life by modernform” ซึ่งมีการปรับตัวแบรนด์ใหม่ในปลายปี
    2553 ด้วยการนำสินค้าที่มีอยู่เดิมจาก “SOHO by modernform”
    มาขยายสินค้าจากห้องนั่งเล่นสู่ห้องรับประทานอาหาร และห้องทำงาน ภายใต้สโลแกนใหม่
    “There’s more to Life”
    จับกลุ่มลูกค้าตลาดระดับซีถึงบีบวกโดยเน้นสินค้าที่มีรูปลักษณ์ทันสมัย
    มีประโยชน์ในเรื่องการจัดสรรพื้นที่จากการใช้พื้นที่แนวสูง หรือการปรับเคลื่อนย้ายสินค้า

ผลิตภัณฑ์เฟอร์นิเจอร์ชุดครัว “Modernform Kitchen”
ซึ่งเป็นครัวระบบสำเร็จรูปสามารถนำมาประกอบเข้ากับห้องครัวของลูกค้าตามขนาดพื้นที่
และการออกแบบทันสมัยต่างๆ กัน

กลุ่มลูกค้า Exclusive Living และ Kitchen นอกจากจะเป็นกลุ่มลูกค้าที่เป็นผู้ใช้สินค้าเอง
ได้แก่ เจ้าของบ้านเดี่ยว ทาวน์เฮ้าส์ หรือคอนโดมิเนียม ที่มีรายได้ในระดับปานกลางถึงสูง
ลูกค้ากลุ่มใหญ่อีกส่วนหนึ่งนั้นจะเป็น

Designer สถาปนิก ผู้รับเหมาก่อสร้าง หรือเจ้าของโครงการบ้านจัดสรร และคอนโดมิเนียมใหญ่ๆ
ซึ่งมีการเติบโตมากในช่วงหลายปีที่ผ่านมา โดยมียอดสั่งซื้อสินค้าเป็นจำนวนมากในแต่ละครั้ง

ผลิตภัณฑ์เฟอร์นิเจอร์ห้องน้ำ “batique by modernform” ออกสู่ตลาดเมื่อเดือนกรกฎาคม 2552
เฟอร์นิเจอร์ห้องน้ำดีไซน์โมเดอร์นระดับพรีเมี่ยม หรูหรา
ประกอบด้วยเคาน์เตอร์อ่างล้างหน้าท๊อปหิน ตู้เก็บของ ตู้แขวน ตู้ใต้อ่างฯ
โดยเลือกใช้วัสดุที่ทนความชื้นได้สูงมาผลิตเป็นโครงตู้และหน้าบาน ใช้ระบบ soft close
ในทุกประตูและลิ้นชัก เพื่อความนุ่มนวลในการเปิดปิด

ผลิตภัณฑ์เฟอร์นิเจอร์นอกอาคาร “Xteria by modernform” เฟอร์นิเจอร์เอาท์ดอร์
ออกสู่ตลาดตั้งแต่ปี 2549 ประกอบด้วย โต๊ะ เก้าอี้ ชิงช้า ศาลา เตียงอาบแดด โต๊ะข้าง บ่อน้ำล้น
และเฟอร์นิเจอร์อื่นๆ ซึ่งทำจากวัสดุต่างๆ ทั้งปูน ไฟเบอร์ ไม้แท้ ไม้สังเคราะห์
หรือหวายสังเคราะห์
ด้วยสไตล์โมเดอร์นตอบสนองตามไลฟสไตล์ของลูกค้าและมีความลงตัวกับสิ่งแวดล้อมต่างๆ

ผลิตภัณฑ์วัสดุอุปกรณ์เฟอร์นิเจอร์และวัสดุเพื่อการตกแต่งภายใน นำเข้าจากต่างประเทศ
เช่นประเทศเยอรมัน อิตาลี เสปน ออสเตรีย เดนมาร์ค อเมริกา จีน สิงคโปร์ และมาเลเซีย
เพื่อนำมาใช้ทั้งในการผลิตเฟอร์นิเจอร์ของบริษัทเองและสำหรับจัดจำหน่ายภายในประเทศให้ผู้ผลิตเฟอร์นิเจอร์รายอื่น
และ End-user เอง ได้แก่ กลุ่มอุปกรณ์ฮาร์ดแวร์ อาทิ มือจับ กุญแจตู้โต๊ะ รางลิ้นชัก บานพับ
บานเลื่อน วัสดุปิดผิว คิ้วตกแต่ง เทปปะขอบ อ่างซิ้งค์และก๊อกน้ำ อ่างอาบน้ำ กลุ่มหินอ่อนอัด
Verona Stone กลุ่มหินสังเคราะห์ LG Hi-Macs กลุ่มเครื่องมือช่าง Stanley
และกลุ่มผลิตภัณฑ์ด้านสถาปัตยกรรม (Architectural Products) ประเภทประตู ประกอบด้วย
โชคอัพ บานพับ กลอน มือจับ ลูกบิดประตู บานประตูไม้ และบานกระจก ประตูอัตโนมัติ
ซึ่งส่วนใหญ่บริษัทเป็นผู้แทนจำหน่ายแต่ผู้เดียวในประเทศไทยมาเป็นเวลาหลายปี โดยในปี 2552
บริษัทได้ออกสินค้าใหม่ประตูสำเร็จรูป “readydor ล่าสุดในปลายปี 2553 ได้เพิ่มสินค้าพื้นไม้จริง
(Engineer wood) ภายใต้ชื่อ “Feel Floor” ซึ่งเพิ่มทางเลือกให้กับสินค้ากลุ่ม Flooring

ผลิตภัณฑ์พรมแผ่น “Interface” ภายใต้บริษัท อินเตอร์เฟซ โมเดอร์นฟอร์ม จำกัด
ซึ่งเป็นบริษัทร่วมทุนกับ อินเตอร์เฟซอิงค์ สหรัฐอเมริกา เมื่อปี 2537
เพื่อผลิตพรมแผ่นปูพื้นเองภายในประเทศ ต่อมาเมื่อวันที่ 3 พฤศจิกายน 2553
บริษัทได้จำหน่ายหุ้นทั้งหมดที่ถืออยู่ในบจ.อินเตอร์เฟซโมเดอร์นฟอร์ม ให้กับ บริษัท อินเตอร์เฟซ
โอเวอร์ซีส์ โฮลดิ้ง
โดยบริษัทยังคงเป็นผู้จัดจำหน่ายพรมแผ่นอินเตอร์เฟซภายในประเทศแต่เพียงผู้เดียว

4.2 การตลาดและภาวการณ์แข่งขัน

4.2.1 ภาวะอุตสาหกรรมเฟอร์นิเจอร์สำเร็จรูปและการแข่งขัน

ในช่วงครึ่งปีแรกของปี 2553
อุตสาหกรรมเฟอร์นิเจอร์ได้รับผลกระทบจากวิกฤตการณ์ทางการเมืองในช่วงปลายปี 2552
ทำให้ไม่สามารถเติบโตได้ตามเป้าหมาย
โดยเฉพาะอย่างยิ่งธุรกิจด้านการขายปลีกผ่านโชว์รูมตามศูนย์การค้าบริเวณที่มีการชุมนุมทางการเมืองย่านราชประสงค์
ส่งผลต่อพฤติกรรมการซื้อสินค้าตามศูนย์การค้าอย่างมาก รวมทั้งส่งผลต่อความมั่นใจในการลงทุน
และการขยายงานต่างๆในส่วนของภาคธุรกิจเอกชนก็
อย่างไรก็ตามเมื่อสภาพทางการเมืองกลับเข้าสู่สภาวะปกติในช่วงครึ่งปีหลัง
ประกอบกับนโยบายกระตุ้นเศรษฐกิจของภาครัฐบาลเพื่อหวังให้สภาพเศรษฐกิจฟื้นตัว
ทำให้เกิดความมั่นใจในการลงทุน การขยายธุรกิจ เกิดการใช้จ่ายทั้ง

ภาครัฐ และภาคเอกชนตลอดจนประชาชนทั่วไป ส่งผลให้มีแรงซื้อกลับเข้ามาในตลาดอสังหาริมทรัพย์
โดยเฉพาะอย่างยิ่งโครงการคอนโดมิเนียมบริเวณใจกลางเมือง และติดสถานีรถไฟฟ้า
แทบทุกโครงการเร่งปิดการขายสำหรับโครงการที่กำลังก่อสร้างอยู่ เพื่อเร่งเปิดโครงการใหม่
ทำให้ธุรกิจเฟอร์นิเจอร์บ้านและครัวเติบโตอย่างมาก ส่งผลให้มี Back log order ที่รอการผลิต
และกำหนดส่งไปอีก 1-2 ปีข้างหน้า ทำให้ภาพรวมของอุตสาหกรรมเฟอร์นิเจอร์ในปี 2553
มีการขยายตัว 10-15% จากปีที่แล้ว

ด้านการแข่งขันของตลาดเฟอร์นิเจอร์ที่เป็นช่องทางขายปลีกผ่านโชว์รูม
ในส่วนของตลาดกลางถึงล่างยังคงเน้นเรื่องราคาและความหลากหลาย
โดยตลาดบนยังคงให้ความสำคัญในด้านรูปแบบ และคุณภาพของสินค้า
สำหรับการแข่งขันที่เป็นช่องทางขายผ่านโครงการ ให้ความสำคัญเรื่องความคิดสร้างสรรค์
การตกแต่งเฟอร์นิเจอร์เพื่อเพิ่มมูลค่าให้กับโครงการนั้นๆ รวมทั้งการบริหารงานผลิต
การติดตั้งและจัดส่งอย่างแม่นยำให้กับโครงการด้วย

สำหรับธุรกิจนำเข้าเฟอร์นิเจอร์จากต่างประเทศยังคงเป็นอีกปัจจัยที่สร้างสภาพการแข่งขันให้อุตสาหกรรม
จากกำแพงภาษีที่ลดลงเหลือ 0% จากหลายๆ ประเทศ
แต่ผู้นำเข้ายังต้องสร้างความมั่นใจให้กับผู้บริโภคในด้านการรับประกันและบริการหลังการขาย
ซึ่งเป็นสิ่งจำเป็นอย่างมากสำหรับการทำธุรกิจอุตสาหกรรมเฟอร์นิเจอร์

4.2.2 ลักษณะของลูกค้า ลูกค้าของบริษัทแบ่งเป็น 2 ประเภทใหญ่ๆ
คือลูกค้าที่บริษัทขายปลีกผ่านโชว์รูม ที่มีถึง 8 แห่ง ซึ่งคิดได้เป็นร้อยละ 20 ของยอดขาย
ส่วนอีกร้อยละ 80 เป็นยอดขายจากการขายผ่านโครงการ เช่นโครงการอาคารสำนักงาน
คอนโดมีเนียมที่พักอาศัย โครงการบ้านเดี่ยวหรือทาวน์เฮ้าส์ โรงแรม โรงพยาบาล กลุ่มราชการ
สถาบันการศึกษา และรัฐวิสาหกิจอีกด้วย โดยอาจมีการนำเสนอผ่านกลุ่มดีไซน์เนอร์
สถาปนิกและมัณฑนากรหรือเจ้าของกิจการโดยตรง บริษัทจึงมีฐานลูกค้าที่กว้าง
มีศักยภาพในการซื้อสินค้าต่อเนื่อง ส่งผลให้บริษัทไม่มีความเสี่ยงกับกลุ่มลูกค้าใดลูกค้าหนึ่ง
และยังสามารถทำยอดขายให้เติบโตได้อย่างสม่ำเสมอทุกปี

4.3 การจัดหาผลิตภัณฑ์

4.3.1 ลักษณะการจัดให้ได้มาซึ่งผลิตภัณฑ์

นอกจากบริษัทจะเป็นผู้ผลิตผลิตภัณฑ์เฟอร์นิเจอร์ทุกประเภท ทั้งเฟอร์นิเจอร์สำนักงาน Modernform
Workplace เฟอร์นิเจอร์บ้าน Modernform Exclusive Living และ Life by
Modernform เฟอร์นิเจอร์ครัว Modernform Kitchen เฟอร์นิเจอร์ห้องน้ำ bathique by
modernform เฟอร์นิเจอร์นอกอาคาร Xteria by Modernform และสินค้ากลุ่ม Space
Solution ภายใต้โรงงานผลิตของตนเอง 4 แห่งที่บางพลีและบางขุนเทียน รวมเนื้อที่ประมาณ 48
ไร่ พื้นที่ใช้สอยประมาณ 66,000 ตร.ม. แล้ว บริษัทยังได้ออกผลิตภัณฑ์ใหม่ๆ อาทิเช่น
ประตูสำเร็จรูป Readydor วัสดุปูพื้นไม้สำเร็จรูป FeelFloor เป็นต้น
อีกทั้งยังได้นำเข้าเฟอร์นิเจอร์ทั้งเฟอร์นิเจอร์สำนักงาน เฟอร์นิเจอร์บ้าน Casabella
และวัสดุอุปกรณ์เฟอร์นิเจอร์และตกแต่งภายในจากต่างประเทศ เช่น อิตาลี เยอรมัน เสปน
ออสเตรีย เดนมาร์ค อเมริกา จีน สิงคโปร์ และมาเลเซีย เพื่อเพิ่มความหลากหลาย
ผสมผสานของสินค้า และเพิ่มทางเลือกให้ลูกค้าทุกระดับ ทุกประเภทได้ครบถ้วนยิ่งขึ้น
โดยในปัจจุบันเฟอร์นิเจอร์นำเข้าและวัสดุอุปกรณ์นำเข้าก็ได้เพิ่มอัตราส่วนขึ้นเป็นร้อยละ 15
ของยอดขายรวมในปัจจุบันนี้ ตลอดจนการร่วมมือกับพันธมิตรทั้งในประเทศและต่างประเทศ
ทั้งเป็นตัวแทนจำหน่ายสินค้า หรือจำหน่ายภายใต้ลิขสิทธิ์
หรือร่วมกันผลิตสินค้าใหม่เพื่อเสริมธุรกิจให้เข้มแข็งยิ่งขึ้นด้วยวิธีการหลากหลาย
อาทิเช่นผลิตภัณฑ์ในห้องน้ำ Cotto Modernform สินค้าเฟอร์นิเจอร์บ้าน Siri Modernform
และวัสดุดูดซับเสียง ideacoustic เป็นต้น

4.3.2 กำลังการผลิตและปริมาณการผลิต

กำลังการผลิตต่อปีของบริษัท จำแนกตามผลิตภัณฑ์เฟอร์นิเจอร์ แต่ละประเภท ได้ดังนี้ :-

[TABLE]

4.3.3 วัตถุดิบ และผู้จำหน่ายวัตถุดิบ

วัตถุดิบที่บริษัทใช้ในการผลิตเฟอร์นิเจอร์แต่ละชนิด สามารถจำแนกออกได้ ดังนี้:-

+----------------------------+--------+----------+---------+---------+
| วัตถุดิบ                      | สัดส่วน  | แ        |         | ปริมาณ   |
|                            |        | หล่งวัตถุดิบ |         |         |
|                            | การใช้  |          |         | การสั่งซื้อ |
|                            |        |          |         |         |
|                            | (      |          |         | (ร้อยละ) |
|                            | ร้อยละ) |          |         |         |
+----------------------------+--------+----------+---------+---------+
|                            |        | ในประเทศ | ต่า      |         |
|                            |        |          | งประเทศ |         |
+----------------------------+--------+----------+---------+---------+
| 1. ไม้แผ่นปาร์ติเคิลบอร์ด        | 11.5   | /        |         | 11.5    |
+----------------------------+--------+----------+---------+---------+
| 2. ไม้แผ่น MDF               | 2.0    | /        |         | 2.0     |
+----------------------------+--------+----------+---------+---------+
| 3. ไม้อัด                    | 1.0    | /        |         | 1.0     |
+----------------------------+--------+----------+---------+---------+
| 4. ไม้วีเนียร์                 | 3.0    | /        | /       | 3.0     |
+----------------------------+--------+----------+---------+---------+
| 5. ไม้จริง                   | 3.0    | /        | /       | 3.0     |
+----------------------------+--------+----------+---------+---------+
| 6. วัสดุเคลือบผิว              | 6.0    |          | /       | 6.0     |
+----------------------------+--------+----------+---------+---------+
| 7. วัสดุ PVC ปิดขอบ           | 1.5    | /        | /       | 1.5     |
+----------------------------+--------+----------+---------+---------+
| 8. สี                       | 4.0    | /        | /       | 4.0     |
+----------------------------+--------+----------+---------+---------+
| 9. วัสดุอุปกรณ์ต่าง ๆ (มือจับ,    | 8.0    | /        | /       | 9.0     |
| บานพับ,                     |        |          |         |         |
|                            |        |          |         |         |
| รางลิ้นชัก, กุญแจล๊อค)          |        |          |         |         |
+----------------------------+--------+----------+---------+---------+
| 10. กาว                    | 1.5    | /        | /       | 1.5     |
+----------------------------+--------+----------+---------+---------+
| 11. ฟองน้ำ                  | 6.5    | /        |         | 6.5     |
+----------------------------+--------+----------+---------+---------+
| 12. หนังแท้, หนังเทียม         | 8.5    | /        | /       | 8.5     |
+----------------------------+--------+----------+---------+---------+
| 13. ผ้าต่าง ๆ                | 11.0   | /        | /       | 11.0    |
+----------------------------+--------+----------+---------+---------+
| 14. ชิ้นส่วนเหล็ก              | 11.0   | /        | /       | 11.0    |
+----------------------------+--------+----------+---------+---------+
| 15. ชิ้นส่วนพลาสติก            | 3.0    | /        | /       | 2.5     |
+----------------------------+--------+----------+---------+---------+
| 16. ชิ้นส่วนอลูมิเนียม           | 5.0    | /        | /       | 4.0     |
+----------------------------+--------+----------+---------+---------+
| 17. กระจก                  | 5.0    | /        |         | 5.0     |
+----------------------------+--------+----------+---------+---------+
| 18. ชุดอุปกรณ์ปรับเก้าอี้         | 8.5    | /        | /       | 9.0     |
+----------------------------+--------+----------+---------+---------+

หมายเหตุ : โดยมีสัดส่วนของมูลค่าวัตถุดิบ คิดเป็นสัดส่วนวัตถุดิบในประเทศร้อยละ 70 และ
วัตถุดิบนำเข้าจาก

ต่างประเทศร้อยละ 30

โดยที่วัตถุดิบร้อยละ 30 ยังต้องสั่งจากต่างประเทศ เช่น วัสดุอุปกรณ์ต่างๆ ผ้าบุเฟอร์นิเจอร์
วัสดุเคลือบผิว วัสดุปิดขอบ ชุดอุปกรณ์ปรับเก้าอี้ ทั้งนี้เนื่องจากวัตถุดิบเหล่านี้
ในประเทศยังมีคุณภาพไม่ดีพอไม่ได้มาตรฐานตามที่บริษัทต้องการ
สำหรับหนังแท้ยังต้องสั่งจากต่างประเทศเพราะผู้ผลิตในประเทศผลิตน้อยลง
หันไปผลิตหนังแท้สำหรับเบาะรถยนต์ อย่างไรก็ตามไม่ว่าจะเป็นวัตถุดิบจากภายในประเทศ
หรือนำเข้าจากต่างประเทศ บริษัทก็ไม่ประสบปัญหาในการจัดหาวัตถุดิบต่างๆ แต่อย่างใด
เนื่องจากมีผู้จำหน่ายวัตถุดิบเหล่านี้จำนวนมาก ตลอดระยะเวลาที่ผ่านมา
บริษัทจึงไม่จำเป็นต้องพึ่งการสั่งซื้อวัตถุดิบจากผู้จัดจำหน่าย รายใดรายหนึ่ง ถึงร้อยละ 30
ของยอดการสั่งซื้อรวมแต่อย่างใด
อีกทั้งไม่จำเป็นต้องจัดทำสัญญาการสั่งซื้อในระยะยาวคงมีเพียงปัญหาเรื่องการควบคุมคุณภาพของวัตถุดิบให้ได้มาตรฐาน
มากกว่าเรื่องแหล่งวัตถุดิบ

4.3.4 ผลกระทบต่อสิ่งแวดล้อมและการลดผลกระทบ

โดยที่บริษัทเป็นผู้ผลิตเฟอร์นิเจอร์สำเร็จรูป Knocked Down ซึ่งมีทั้งโต๊ะ ตู้ เตียง โซฟา เก้าอี้
ฉากกั้น ฯ ซึ่งประกอบด้วยวัตถุดิบ อันได้แก่ ไม้ สี เหล็ก ผ้า ดังนั้น
บริษัทจึงได้มีการดำเนินการเพื่อลดผลกระทบจากกระบวนการผลิต ดังนี้

เศษไม้ เป็นวัตถุดิบที่เหลือใช้จากการตัดชิ้นงาน ทางโรงงานได้มีเครื่องย่อยไม้เป็นชิ้นเล็กๆ
โดยมีโรงงานอื่นรับเศษไม้ที่ย่อยแล้วไปใช้ทำเป็นพลังงานในการผลิตเพื่อเป็นประโยชน์ต่อไป
และจำหน่ายเป็นเศษไม้ให้ผู้รับเหมาต่อไป

ฝุ่น จากการขัดชิ้นงานด้วยกระดาษทราย และการตัดชิ้นงาน ทางโรงงานได้ใช้
เครื่องดักฝุ่นแบบถุงกรองฝุ่น (Filter Bag) เศษฝุ่นที่กรองได้จะนำไปรวมกับเศษไม้ที่ได้ย่อยแล้ว
เพื่อให้ทางโรงงานอื่นรับไปใช้เป็นพลังงานในการผลิต เพื่อเป็นประโยชน์ต่อไป

ละอองสี จากการพ่นสีบนชิ้นงาน
ทางโรงงานได้กำจัดละอองสีเพื่อป้องกันไม่ให้ละอองสีมีผลกระทบต่อสิ่งแวดล้อม
โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน ซึ่งเป็นไปตามมาตรฐานสากล
กากสีที่ได้จากการดักละอองสีได้ถูกกำจัดโดยวิธีให้หน่วยงานภายนอกที่รับกำจัดกากสีนำออกไปทำลาย

เศษวัสดุ เช่นเศษหนัง ผ้า ที่เหลือจากการผลิตรวบรวมไว้เพื่อจำหน่ายต่อไปได้

กาว ใช้กาวที่ไม่มีส่วนผสมของสารระเหย เพื่อลดผลกระทบของไอระเหยจากกาว

เศษขยะมูลฝอย เทศบาลมารับไป

4.4 งานที่ยังไม่ได้ส่งมอบ

บริษัทมีนโยบายขอรับมัดจำจากลูกค้าเป็นจำนวนร้อยละ 30-50
ของยอดจำนวนเงินของสินค้าที่ลูกค้าได้ตัดสินใจสั่งซื้อหรือสั่งจอง เพื่อให้บริษัทส่งสินค้าให้ภายหลัง
ระยะเวลาการส่งมอบสินค้าโดยเฉลี่ยอยู่ในระหว่าง 2-4 สัปดาห์ สำหรับลูกค้าขายปลีกและ 2-6
เดือน สำหรับลูกค้าโครงการ

ณ 31 ธันวาคม 2553 บริษัทมีเงินมัดจำจากลูกค้าจำนวนเงินประมาณ 143 ล้านบาท
จากยอดการสั่งซื้อหรือสั่งจองสินค้ารวมประมาณ 500 ล้านบาท
ซึ่งเป็นงานที่ยังไม่ได้ส่งมอบให้กับลูกค้า